ЧРЕЗ

 ПРЕДСЕДАТЕЛЯ НА

 НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА ВЪТРЕШНИТЕ РАБОТИ

Г-ЖА РУМЯНА БЪЧВАРОВА

**ВЪПРОС**

 Светослав Димитров Белемезов

 народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Наличие от младши изпълнителски длъжности „младши автоконтрольор” в контекста на общата ефективност от нарядите по контрол на пътната безопасност, осъществяван на съответната територия в Районните управления в страната.

**УВАЖАЕМА ГОСПОЖО ВИЦЕПРЕМИЕР,**

 Във връзка с изготвеният от МВР анализ на пътно-транспортната обстановка в страната за първите шест месеца на 2015 г., а именно завишаване броят на пътно-транспортни произшествия, нарастващият броя загинали и ранени граждани, официално представихте нови допълнителни мерки по отношение на осъществяваният пътен контрол в страната.

Част от тях се изразяваха в частично връщане на случаите и условията, при които полицейските служители могат да спират ППС при извършвано явно нарушение по ЗДвП, без наличието на видеозаснемане или провеждане метода на широкообхватен контрол.

 **Във връзка с гореизложеното, желая да Ви поставя следния въпрос:**

 При положение, че в по-голямата част от Районните управления при ОДМВР в страната няма необходимата численост от младши изпълнителски длъжности „младши автоконтрольор” за назначаване на ежедневни постоянни денонощни самостоятелни наряди по „пътен контрол” за всяко едно РУ в страната, то съществуването на такива разделения на видове длъжности на униформените полицаи от сектори и групи „Охранителна полиция” в РУ, не се ли явява до голяма степен условно, предвид основният ангажимент по обезпечаване на общественият ред от униформената полиция, като цяло и включването на тези видове дейности, като част от извършваната охранителна дейност от МВР, съгласно чл.14, ал.2, във връзка с ал.1 от ЗМВР ?

Моля за писмен отговор на поставения въпрос!

София, 02.09.2015г. Народен представител:

 Светослав Белемезов